sagorsarker/bangla-wikipedia huggingface dataset:
হ্যারল্ড ক্লেটন ইউরি

হ্যারল্ড ক্লেটন ইউরি (জন্ম: এপ্রিল ২৯, ১৮৯৩ - মৃত্যু: ৫ জানুয়ারি, ১৯৮১) একজন নোবেল বিজয়ী মার্কিন ভৌত রসায়নবিদ। ইউরি মন্টানা বিশ্ববিদ্যালয় থেকে প্রাণীবিজ্ঞানে ডিগ্রি অর্জন করে ইউনিভার্সিটি অব ক্যালিফোর্নিয়া, বার্কলে থেকে রসায়নে পিএইচডি ডিগ্রি অর্জন করেন। ১৯২৪ থেকে ১৯২৮ সাল পর্যন্ত তিনি জনস হপকিন্স বিশ্ববিদ্যালয়ে শিক্ষকতা করেন। পরেরটি মাস-স্পেকট্রোগ্রাফ ব্যবহার করে নির্ধারণ করা হয়েছিল।
1920-এর দশকে, উইলিয়াম গিয়াউক এবং হেরিক এল. জনস্টন অক্সিজেনের স্থিতিশীল আইসোটোপ আবিষ্কার করেন। আইসোটোপগুলি তখন ভালভাবে বোঝা যায় নি; রাসায়নিক এবং ভৌত বৈশিষ্ট্যের উপর ভিত্তি করে তাদের শ্রেণিবিভাগ করার জন্য দুটি সিস্টেম ব্যবহার করা হয়েছিল।যেহেতু এটি জানা ছিল যে অক্সিজেনের পারমাণবিক ওজন হাইড্রোজেনের চেয়ে প্রায় 16 গুণ ভারী, তাই রেমন্ড বার্গ এবং ডোনাল্ড মেনজেল হাইড্রোজেনের একাধিক আইসোটোপও রয়েছে বলে অনুমান করেছিলেন।দুটি পদ্ধতির ফলাফলের মধ্যে পার্থক্যের উপর ভিত্তি করে, তারা ভবিষ্যদ্বাণী করেছিল যে 4,500 এর মধ্যে শুধুমাত্র একটি হাইড্রোজেন পরমাণু ভারী আইসোটোপের ছিল ।1931 সালে, উরে এটি খুঁজে বের করার জন্য যাত্রা করে। উরে এবং জর্জ এম. মারফি (1903-1968)[21][22] বালমার সিরিজ থেকে গণনা করেছেন যে ভারী আইসোটোপের 1.1 থেকে 1.8 angstroms (1.1×10−10 থেকে 1.8) পর্যন্ত নীল দিকে স্থানান্তরিত  রেখা (যা অনুরূপ ভাবে লাইটার আইসোটোপের লাল স্থানান্তরের সমান) থাকা উচিত।  ইউরে একটি 21-ফুট (6.4 মিটার) গ্রেটিং স্পেকট্রোগ্রাফ অ্যাক্সেস করেছিল, যা একটি সংবেদনশীল যন্ত্র, এবং এটি সম্প্রতি কলম্বিয়াতে ইনস্টল করা হয়েছিল এবং বালমার সিরিজের বিশ্লিষ্ট করতে সক্ষম ছিল।প্রতি মিলিমিটারে 1 Å এর রেজোলিউশনের সাথে, মেশিনটি প্রায় 1 মিলিমিটারের পার্থক্য তৈরি করেছে বলে ধারণা করা হয়েছিল। যাইহোক, যেহেতু 4,500 এর মধ্যে শুধুমাত্র একটি পরমাণু ভারী ছিল, তাই বর্ণালীগ্রাফের রেখাটি খুব ক্ষীণ ছিল। উরে তাই তাদের ফলাফল প্রকাশে বিলম্ব করার সিদ্ধান্ত নিয়েছে যতক্ষণ না তার কাছে আরও চূড়ান্ত প্রমাণ পাওয়া যায় যে এটি ভারী হাইড্রোজেন। উরে এবং মারফি ডিবাই মডেল থেকে গণনা করেছেন যে লাইটার আইসোটোপের তুলনায় ভারী আইসোটোপের একটু বেশি স্ফুটনাঙ্ক থাকতে পারে।
আচার্য (শিক্ষা)

আচার্য (ইংরেজি: Chancellor) হচ্ছেন একটি বিশ্ববিদ্যালয় অথবা কলেজের নেতা। তিনি বিশ্ববিদ্যালয়ের প্রধান বা বিশ্ববিদ্যালয়ের সভাপতি।
আচার্য্য কথাটির অর্থ হচ্ছে "যিনি নিজে আচরণ করে অন্যকে শেখান" তিনিই আচার্য্য। সনাতন ধর্মের আচার্য্য হলো সম্ভ্রান্ত ব্রাহ্মণ। আচার্য্য ব্রাহ্মণদের প্রধান কর্ম হলো অধ্যাপন, অধ্যায়ন ও পুরোহিত্য। আর্য সমাজ ব্যবস্থায় সদ্য উপনয়ন প্রাপ্ত ব্রাহ্মণ, ক্ষত্রিয় বা বৈশ্য সন্তানকে যে ব্রাহ্মণ শিক্ষক বা গুরু নিজ গৃহে রেখে বেদ, পুরান, উপনিষদ ইত্যাদি শিক্ষাদান করাতো তাদেরকে আচার্য্য ব্রাহ্মণ বলতো। বর্তমানে গুরু গৃহে শিক্ষাদান পদ্ধতি বিলুপ্ত, তাই আচার্য্য ব্রাাহ্মণরা টোল শিক্ষা পদ্ধতি তৈরি করে। টোল হলো সংস্কৃত ও পালি ভাষায় সাহিত্য, বেদ, পুরান, উপনিষদ, ব্যাকরণ, অলংকার, জ্যোতির্বিজ্ঞান ইত্যাদির শিক্ষা প্রতিষ্ঠান। যা আচার্য্য ব্রাহ্মণদের প্রধান কর্ম ছিলো। বর্তমানে অন্য উপাধিধারী ব্রাহ্মণেরাও টোল প্রতিষ্ঠান প্রতিষ্ঠা করে। পুরোহিত্যের মধ্যে অন্য সকল শ্রাস্ত্রীয় কর্মের পাশাপাশি নবগ্রহ পূজা আচার্য্য ব্রাহ্মণরা অধিকারী।
সেন বংশের রাজা বল্লাল সেনের সময় কিছু সংখ্যক আচার্য্য ব্রাহ্মণ নির্ম বর্ণের পুরোহিত্য করতো বলে পতিত ব্রাহ্মণ হয়েছিল। এর পরপরে অন্য উপাধিধারী ব্রাহ্মণরা এ পেশায় নিযুক্ত হয়।
আচার্য্য ব্রাহ্মণদের অন্যতম ব্যক্তিবর্গ হলো। মহাভারতের দ্রোনাচার্য্য শুক্রাচার্য্য, কৃপাচার্য্য। সংস্কৃত বেদের অনুবাদক শংকরাচার্য, শ্রীচৈতন্য মহাপ্রভুর প্রস্যদ অদৈত্য আচার্য্য প্রভৃতি ব্যক্তিবর্গ। তবে আচার্য্য সংঙ্গানুযায়ী
আচার্য অভয়চরণারবিন্দ ভক্তিবেদান্ত স্বামী প্রভুপাদ একজন যথার্থ আচার্য ছিলেন। কারন তিনি নিজে সমস্ত ধর্মীয় আচরণ পালন করতেন এবং তার শিষ্যদের শিক্ষা দিতেন।
বিশ্বের বিভিন্ন দেশের মতো বাংলাদেশেও আচার্য হচ্ছেন বাংলাদেশের রাষ্ট্রপতি। ১৯৯২ সালের প্রাইভেট ইউনিভার্সিটি আইন অনুযায়ী আচার্য সকল বিশ্ববিদ্যালয়ে প্রধান।
উপাচার্য

উপাচার্য (সংক্ষেপে: ভিসি) বাংলাদেশ, ইংল্যান্ড, আয়ারল্যান্ড, নিউজিল্যান্ড, অস্ট্রেলিয়া, ভারত, শ্রীলঙ্কা সহ কমনওয়েলথ ভুক্ত দেশগুলোর বিশ্ববিদ্যালয়ের প্রধান নির্বাহী কিংবা দায়িত্বপ্রাপ্ত প্রধান। মূলত উপাচার্য হচ্ছেন আচার্যর সহযোগী। এছাড়া উপাচার্যের সহযোগী হিসেবে থাকেন উপ-উপাচার্য।
বাংলাদেশে পদাধিকার বলে সব বিশ্ববিদ্যালয়ের আচার্য হচ্ছেন রাষ্ট্রপতি। এছাড়া উপাচার্য হচ্ছেন বিশ্ববিদ্যালয়ের নির্বাহী প্রধান এবং তার সহযোগী উপ-উপাচার্য প্রশাসনিক সকল বিষয় দেখাশোনা করেন।
সালাহউদ্দিন আহমেদ

সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তার বাবার নাম সাইদউদ্দিন আহমেদ এবং মায়ের নাম আলপুমান নেছা।তার স্ত্রীর নাম সালমা আহমেদ। তাদের দুই মেয়ে, দুই ছেলে।
সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।
মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তারা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তারা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতোমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।
ফ্রান্সিসকো গয়া

ফ্রান্সিসকো হোসে দে গয়া ই লুসিয়েন্তেস (৩০ মার্চ ১৭৪৬ - ১৬ এপ্রিল ১৮২৮) ছিলেন একজন স্প্যানিশ রোমান্টিক চিত্রকর ও প্রিন্টপ্রস্তুতকারক। চিত্রকলার ওল্ড মাস্টার যুগের শেষ ও আধুনিক যুগের প্রথম চিত্রকর হিসেবে বিবেচনা করা হয়। তিনি স্প্যানিশ রাজার দরবারের একজন রাজচিত্রকর ছিলেন। তার চিত্রগুলোর ভিতর দিয়ে একইসঙ্গে তার যুগের ঘটনাবলী ও সেসব ঘটনার বিশ্লেষণ ফুটে উঠে। তার শিল্পচর্চার রীতিবিরুদ্ধ কল্পনাপ্রয়াসী উপাদান ও একই সঙ্গে রং-এর সাহসী ব্যবহার পরবর্তী প্রজন্মের চিত্রকর যেমন এদুয়ার মানে, পাবলো পিকাসো, ও ফ্রান্সিস বেকনের নিকট আদর্শ হিসেবে কাজ করেছে।
ফ্রান্সিসকো গয়া ৩০ মার্চ ১৭৪৬ সালে স্পেনের আরাগন অঞ্চলের ফুয়েন্দেতোদোস শহরে জন্মগ্রহণ করেন। তার পিতার নাম হোসে বেনিতো দে গয়া ই ফ্রাঙ্কে এবং মাতার নাম গ্রাসিয়া দে লুসিয়েন্তেস সালভাদর। গয়ার পিতা ছিলেন একজন স্পেনিয় আদিবাসী। তারে পেশা ছিল আলঙ্করিক গিল্টিকার। ফ্রান্সিসকো ১৭৪৯ সালে সারগোসা শহরে একটি বাড়িতে বসবাস করতে শুরু করেন। সম্ভবত তিনি এস্কুয়েলাস পিয়াসে তার স্কুল জীবন শুরু করেন। মার্তিন জাপাতের সাথে তিনি ঘনিষ্ট সম্পর্ক গড়ে তোলেন। ১৭৭০ থেকে ১৭৯০ সাল পর্যন্ত মাদ্রিদের রাজসভায় তার প্রাথমিক কর্মজীবন সম্পর্কে ধারণা পাওয়া যায়। ১৪ বছর বয়সে প্রখ্যাত চিত্রকর হোসে লুজানের সাথে ৪ বছর কাজ করেন। এরপর তিনি মাদ্রিদে চলে যান। সেখানে অ্যান্টন রাফায়েল মেঙগজের সাথে পড়াশুনা করেন। গয়া এরপর ১৭৬৩ এবং ১৭৬৬ সালে রেয়াল আকাদেমিয়া দে বেয়াস আর্তেস দে সান ফের্নান্দোতে যোগ দেওয়ার চেষ্টা করে ব্যর্থ হন। এরপর ১৭৭১ সালে তিনি রোমে চলে আসেন। সেখানে একটি চিত্রকর্ম প্রতিযোগিতায় তার আঁকা একটি চিত্রকর্ম দ্বিতীয় স্থান অধিকার করে।
১৭৭৫ সালের ২৫ জুলাই তিনি জোসেফাকে বিয়ে করেন। গয়ার স্ত্রীর ভাই, ফ্রান্সিসকো বাইয়ু ১৭৬৫ সাল থেকে রেয়াল আকাদেমিয়া দে বেয়াস আর্তেস দে সান ফের্নান্দোর সদস্য ছিলেন। তার সূত্রে গয়া স্পেনের রাজকীয় প্রাসাদগুলোর প্রস্থর নির্মিত দেয়াল সাজানোর জন্য ৪২ টি প্যাটার্ন অঙ্কন করেন। তার এই কাজগুলো রাজকীয় দরবারে তার প্রবেশাধিকার নিশ্চিত করে এবং তিনি তৎকালিন রাজপরিবারের অনুগ্রহ প্রাপ্ত হন। চার্চ অফ সান ফ্রান্সিস্কো এল গ্রান্দের মূল বেদীতে তার অঙ্কিত একটি চিত্রকর্মের জন্য তিনি রয়্যাল অ্যাকাডেমি অফ ফাইন আর্টসের সদস্যপদ অর্জন করেন। ১৭৮৩ সালে স্পেনের রাজা তৃতীয় চার্লস তার প্রতিকৃতি তৈরি করার জন্য গয়াকে নিয়োগ করেন। সেই সময় রাজকুমার ডন লুইয়ের সাথে তার বন্ধুত্ব গড়ে ওঠে। ১৭৮৬ সালে রাজা তাকে বেতনভোগী রাজচিত্রকর হিসাবে নিয়োগ দেন। রাজা চতুর্থ চার্লসের সময়ে তিনি তার ক্যারিয়ারের সর্বোচ্চ সম্মানজনক অবস্থানে পৌছান। ১৮০৮ সারে ফ্রান্সের সেনাবাহিনী নেপোলিয়নের ভ্রাতা প্রথম জোসেফের নের্তৃত্বে স্পেন আক্রমণ করলে পেনিনসুলা যুদ্ধ শুরু হয়। গয়া নতুন রাজার দরবারেও নিজের স্থান করে নেন। ১৮১৪ সালে স্পেনের রাজা সপ্তম ফার্দিনান্দ পুনরায় সিংহাসন ফিরে পেলে গয়া ফরাসিদের সাথে কাজ করা থেকে বিরত থাকেন। ১৮১২ সালে তার স্ত্রী জোসেফা মারা যান।
হাইপারটেক্সট ট্রান্সফার প্রোটোকল সিকিউর

হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল। 
এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।
এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।
কমন লুন

কমন লুন ("Gavia immer") এক ধরনের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।
উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।
গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।
সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।
ব্যাসিলিস্ক

ব্যাসিলিস্ক (Basiliscus basiliscus) একধরনের গিরগিটি যা "জেসাস লিজার্ড" বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।
মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।
প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে॥
পশ্চাৎ সংকরায়ন

পশ্চাৎ সংকরায়ন হচ্ছে হাইব্রিডের সাথে এর পিতামাতার মধ্যে যেকোনো একটির সংকরায়ন। এই প্রক্রিয়ার সাহায্যে পিতামাতাের বৈশিষ্ট্যের মতো সন্তান পাওয়া সম্ভব।
সাধারণত দুই ভাবে পশ্চাৎ সংকরায়ন হয়ে থাকে। 
প্রাণীদের ক্ষেত্রে সাধারণত প্রচ্ছন্ন জাতের সন্তানের মধ্যে আকাঙ্খিত বৈশিষ্ট্যের জীন প্রবেশ করানোর জন্য এ পদ্ধতিটি ব্যবহার হয়ে থাকে। তাছাড়া ইদানীং সময়ে স্টেম সেল তৈরীতে পশ্চাৎ সংকরায়ন গুরুত্বপূর্ণ ভূমিকা পালন করছে।
কল্পনা চাকমা

কল্পনা চাকমা বাংলাদেশের একজন মানবাধিকার কর্মী ও নারীবাদী ছিলেন। তিনি পার্বত্য চট্টগ্রামের পাহাড়ী জনগোষ্ঠীর আঞ্চলিক সংগঠন হিল উইমেন্স ফেডারেশনের সাংগঠনিক সম্পাদক ছিলেন। ১৯৯৬ সালের ১১ জুন দিবাগত রাতে, অর্থাৎ ১২ জুন রাঙামাটির বাঘাইছড়ি উপজেলার লাইল্যাঘোনা গ্রামের নিজ বাড়ি থেকে অপহৃত হন তিনি। এই ঘটনাটি বাংলাদেশ এবং বহির্বিশ্বে তুমুল আলোড়ন সৃষ্টি করে। এর পাশাপাশি মানবাধিকার এবং নারী অধিকার নিয়ে কাজ করে—এমন সংগঠনগুলোর মধ্যেও তীব্র প্রতিক্রিয়া হয়। এই ঘটনার প্রতিবাদে ব্যাপক বিক্ষোভ হয় এবং সেই বিক্ষোভে পুলিশের গুলিতে হতাহতের ঘটনাও ঘটে।
এই অপহরণের জন্য অপহৃতার পরিবার থেকে বরাবরই অপহরণকারী হিসেবে তৎকালীন সময় সেনাবাহিনীর কয়েকজন কর্মকর্তার বিরুদ্ধে অভিযোগ করা হয়।
কল্পনা চাকমা অপহৃত হওয়ার পর দেশে-বিদেশে সংগঠিত বিভিন্ন জনমত ও আন্দোলনের চাপে তৎকালীন প্রধানমন্ত্রীর নির্দেশে ১৯৯৬ সালের ৭ সেপ্টেম্বর সরকার অবসরপ্রাপ্ত বিচারপতি আব্দুল জলিলকে প্রধান করে তিন সদস্যের একটি তদন্ত কমিটি গঠন করতে বাধ্য হয়। একই সাথে সরকার পুলিশ বিভাগের মাধ্যমেও তদন্ত পরিচালনা করে।
১৩ জানুয়ারি ২০১৩ তারিখে রাঙামাটির চিফ জুডিশিয়াল ম্যাজিস্ট্রেট আদালতে জমা দেয়া সিআইডির চূড়ান্ত প্রতিবেদনের বিরুদ্ধে না-রাজি দিয়েছেন মামলার বাদী কালিন্দী কুমার চাকমা। শুনানি শেষে বিচারক বিষয়টি নিয়ে ১৬ জানুয়ারি ২০১৩ তারিখ পরবর্তী আদেশ দেয়ার দিন ধার্য করে। এদিন শুনানিতে বাদীপক্ষের আইনজীবীরা সিআইডির রিপোর্টের বিশ্বাসযোগ্যতা নিয়ে প্রশ্ন তুলে তা প্রত্যাখ্যান করে বিচার বিভাগীয় তদন্তের আদেশ চাইলে আদালতও সিআইডির প্রতিবেদন নিয়ে সংশয়ের কথা জানান এবং উপর্যুক্ত আদেশ দেন।
অপহৃত হওয়ার দীর্ঘ ৩০ বছর পার হয়ে গেলেও এখনও কোনো সন্ধান মেলেনি হিল উইমেন্স ফেডারেশন নেত্রী কল্পনা চাকমার। আবার যেহেতু এখনও তদন্তের কাজ শেষ হয়নি, তাই অপহরণের বিচারের কাজও থেমে রয়েছে।
এদিকে কল্পনা চাকমার পরিবার তার সম্পর্কে নিশ্চিত কোন খবর না পাওয়ায় এখনো তার অন্ত্যেষ্টিক্রিয়া সম্পন্ন করা থেকে বিরত রয়েছে।
ইনটলারেন্স (চলচ্চিত্র)

ইনটলারেন্স ১৯১৬ সালে মুক্তিপ্রাপ্ত একটি নির্বাক মার্কিন চলচ্চিত্র।
মোট চারটি ভাগে এ ছবিতে গল্প বলা হয়েছে। বিভিন্ন শতাব্দী আর সংস্কৃতির গল্প ফুটে উঠেছে এ ছবিতে। প্রথম গল্পটির প্রেক্ষাপট মধ্যযুগের ফ্রান্সে নবম চার্লসের সময়ের। দ্বিতীয় গল্পটির মূল উপজীব্য যিশু খ্রিস্টের শেষের দিনগুলি। তৃতীয় গল্পটি গড়ে উঠেছে ব্যাবেলেনীয় সভ্যতাকে কেন্দ্র করে আর শেষের গল্পটি এক দরিদ্র বালিকার গল্প যার জীবনে দুর্ভোগ নেমে আসে সমাজিক উন্নয়কারীদের নিষ্ঠুরতায়। মা তার শিশুকে দোলনায় দোল খাওয়াচ্ছে এই সরল চিত্রকল্প দিয়ে সবগুলো গল্পকে একীভূত করা হয়েছে।
বিশেষত্ব : গ্রিফিথের দ্বিতীয় ছবি ইন্টলারেন্স। প্রথম ছবি বার্থ অব আ নেশনে গ্রিফিত শৈল্পিক ও অর্থনৈতিক সাফল্য পেয়েছিলেন। কিন্তু সেই ছবি ঘিরে আজও বর্ণবিদ্বেষ আর উগ্র সা¤প্রদায়িকতার কলঙ্ক লেগে আছে। ইন্টলারেন্স যেন এ সবেরই জীবন্ত জবাব। গ্রিফিথ এই ছবির মাধ্যমে মানবিক বিদ্বেষ, হানাহানি আর ঘৃণার বিরুদ্ধে কথা বলেছেন। তৎকালীন পুঁজিবাদ, শ্রম ও সামাজিক অসঙ্গতির দ্বন্দ্ব্বকে তিনটি গল্পর সাথে মিলিয়ে তিনি এই অসাধারণ দৃশ্যকাব্য নির্মাণ করেছেন। চারটি গল্পের মাধ্যমেই নানা কালের মানব সমাজের অসহিষ্ণুতা বিভিন্ন ধর্মের প্রেক্ষাপটে তুলে ধরা হয়েছে। মজার বিষয় হলো, তার দেশ যখন প্রথম বিশ্বযুদ্ধে জড়িয়ে পড়তে যাচ্ছে তখনই গ্রিফিথের এই বিশ্ব শান্তি ও ভাতৃত্বের ছবির মুক্তি। ইন্টলারেন্সকে গ্রিফিথের শ্রেষ্ঠ কাজই শুধু নয়, বরং নির্বাক যুগের অন্যতম সেরা ছবি হিসাবে গণ্য করা হয়। এ ছবির বিশাল সেট ও সম্পাদনা আজও বিস্ময়কর।
পিটার ম্যান্সফিল্ড

পিটার ম্যান্সফিল্ড (৯ অক্টোবর, ১৯৩৩ - ৮ ফেব্রুয়ারি, ২০১৭) একজন পদার্থবিজ্ঞানী। তিনি ম্যাগনেটিক রেজোন্যান্স ইমেজিং বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার অর্জন করেন।
ম্যান্সফিল্ড ১৯৩৩ সালের ৯ অক্টোবর লন্ডনে জন্মগ্রহণ করেন। তিনি ১৯৫৯ সালে কুইন মেরি কলেজ থেকে বিএসসি ডিগ্রি অর্জন করেন। তিনি ১৯৬২ সালে পিএইচডি ডিগ্রি অর্জন করেন। তিনি ১৯৬৪ সালে নটিংহ্যাম বিশ্ববিদ্যালয়ে পদার্থবিজ্ঞান বিভাগে প্রভাষক হিসেবে যোগদান করেন। ১৯৬৮ সালে তিনি জ্যেষ্ঠ প্রভাষক এবং ১৯৭০ সালে রীডার পদে উন্নীত হন। ১৯৯০ সালে অধ্যাপক পদে উন্নীত হন এবং ১৯৯৪ সালে অবসর নেন।
স্টানলি বি প্রুসিনার

স্টানলি বেঞ্জামিন প্রুসিনার (জন্ম: ২৮ মে ১৯৪২) একজন মার্কিন নিউরোলজিস্ট এবং প্রাণরসায়নবিদ। তিনি প্রিয়ন আবিষ্কারের জন্য ১৯৯৭ সালে চিকিৎসাবিজ্ঞানে নোবেল পুরস্কার লাভ করেন।
প্রুসিনারের শৈশব কাটে আইওয়া এবং ওহাইওতে। তিনি পেন্সিলভানিয়া বিশ্ববিদ্যালয় থেকে রসায়নে ব্যাচেলর অব সায়েন্স ডিগ্রি অর্জন করেন। পরে একই বিশ্বিদ্যালয়ের স্কুল অব মেডিসিন থেকে তিনি ডক্টর অব মেডিসিন ডিগ্রি অর্জন করেন।
ছায়ানট (কাব্যগ্রন্থ)

ছায়ানট কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি বর্মণ পাবলিশিং হাউস, ১৯৩ কর্ণওয়ালিশ ষ্ট্রীট, কলকাতা হতে ১৯২৫ খ্রিষ্টাব্দে প্রথম প্রকাশিত হয়। প্রকাশক ছিলেন ব্রজবিহারী বর্মণরায়। এতে রয়েছে নজরুলের ৫০টি কবিতা। 
উল্লেখযোগ্য কবিতা
নতুন চাঁদ

নতুন চাঁদ কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি প্রথম প্রকাশিত হয় ১৯৩৯ খ্রিষ্টাব্দে। প্রকাশক ছদরুল আনাম খান, মোহাম্মদী বুক এজেন্সী, ৮৬এ, লোয়ার সার্কুলার রোড, কলকাতা এতে রয়েছে নজরুলের ১৯টি কবিতা।
চক্রবাক

চক্রবাক কবি কাজী নজরুল ইসলাম রচিত একটি কাব্যগ্রন্থ। ১৯২৯ খ্রিষ্টাব্দে এই গ্রন্থটি প্রথম প্রকাশিত হয়। এই গ্রন্থে মোট কবিতার সংখ্যা ১৯টি। এই কাব্যে নজরুল বেদনার ছবি তুুুলে ধরেছেন; এতে রয়েছে প্রেমের অনুুুভূতি এবং অতীত সুুখের স্মৃতিচারণা।
ব্যথার দান (গল্পগ্রন্থ)

ব্যাথার দান কাজী নজরুল ইসলাম রচিত একটি গল্পগ্রন্থ। ফেব্রুয়ারি,১৯২২ খ্রিষ্টাব্দে প্রথম প্রকাশিত হওয়া এই গ্রন্থে মোট ৬টি গল্প আছে। এটি নজরুলের প্রথম প্রকাশিত গ্রন্থ। এই গ্রন্থের গল্পগুলোর ভাষা আবেগাশ্রয়ী, বক্তব্য নরনারীর প্রেমকেন্দ্রিক।
"ব্যথার দান" গল্পে নায়ক দারা এবং নায়িকা বেদৌরাকে কেন্দ্র করে মূল গল্পে মিলন ও বিরহ,প্রেম ও কামনা এবং সর্বোপরি সবকিছুর দ্যোতক হিসাবে ব্যথার জয়গান করা হয়েছে।কাহিনীক্রমে কোনো কোনো সময় মিলনকে ছাপিয়ে গেছে বিরহ,কামনাকে ছাপিয়ে গেছে প্রেম।আবার শেষাংশে মর্তের কামজ প্রেম বিরহ আর ব্যথার দাবানলে দগ্ধ হয়ে উন্নীত হয়েছে স্বর্গীয় প্রেমে।বাদলের মেঘ এবং সূর্যের কিরণের সাথে কামনা আর প্রেমের তুলনা করে বিরহ ও ব্যথার চিরন্তন সত্যকে সঙ্গে নিয়ে গল্পের সমাপ্তি সূচিত হয়েছে।
শিউলি মালা

শিউলি মালা কাজী নজরুল ইসলামের রচিত একটি গল্পগ্রন্থ। শিউলি মালা গ্রন্থটি ১৯৩১ খ্রিষ্টাব্দে প্রথম প্রকাশিত হয়। এই গ্রন্থে মোট ৪টি গল্প আছে।
সিন্ধু হিন্দোল

সিন্ধু হিন্দোল কবি কাজী নজরুল ইসলাম রচিত একটি কাব্যগ্রন্থ। ১৯২৭ খ্রিষ্টাব্দে এই গ্রন্থটি প্রথম প্রকাশিত হয়। এই কাব্যগ্রন্থে মোট ১৯টি কবিতা রয়েছে। কাব্যগ্রন্থটি "বাহার ও নাহার"-কে (হবীবুল্লাহ বাহার চৌধুরী ও শামসুন নাহার) উৎসর্গ করেন।
র‍্যাটুনিং

উদ্ভিদের নিচের অংশ এবং শিকড় রেখে ফসল কেটে সংগ্রহ করার পদ্ধতিকে র‍্যাটুনিং বলে। এর অন্যতম সুবিধা হচ্ছে র‍্যাটুনিং করা ফসল মৌসুমের আগে আবাদ করা যায়। মাঠ চাষের জন্যে তৈরী করতে যে খরচ হয়, সাধারনত র‍্যাটুনিং তা কমিয়ে দেয়। সবসময় এ পদ্ধতে প্রয়োগ করা যায়না। সাধারণত একটা চক্র শেষ হলে কমপক্ষে তিন বছর বিরতি দিয়ে করা হয়ে থাকে। আখের ক্ষেত্রে র‍্যাটুনিং করলে সাধারণত আখ চিকন হয় এবং চিনি এর পরিমাণ কমে যায়।
ধান গাছ সাধারনত একবর্ষজীবি কিন্তু এ পদ্ধতি প্রয়োগ করলে ধান গাছ ৩০ বছর পর্যন্ত এক গাছ থেকে চাষ করা যায়। তবে সেটা কেবল শীতপ্রধান অঞ্চলেই সম্ভব।
এডুইন জি. ক্রেবস

এডুইন গেরহার্ড ক্রেবস (৬ জুন ১৯১৮ - ২১ ডিসেম্বর ২০০৯) একজন মার্কিন প্রাণরসায়নবিদ।
ক্রেবস আইওয়ার ল্যান্সিংয়ে জন্মগ্রহণ করেন। তিনি ডেভিসে অবস্থিত ইউনিভার্সিটি অব ক্যালিফোর্নিয়াতে বায়োলজিক্যাল কেমিস্ট্রি বিভাগ প্রতিষ্ঠা করেন। ১৯৭৭ সালে তিনি ইউনিভার্সিটি অব ওয়াশিংটনে ফার্মাকোলজি বিভাগের চেয়ারম্যান হিসেবে ফিরে আসেন। তিনি ১৯৩৬ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ব্যাচেলর অব সায়েন্স ডিগ্রি অর্জন করে ওয়াশিংটন ইউনিভার্সিটি ইন সেন্ট লুইস এর স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৪৮ সালে তিনি ইউনিভার্সিটি অব ওয়াশিংটন, সিয়াটল এ প্রাণরসায়নের সহকারী অধ্যাপক পদে যোগ দেন।
হ্যান্স অ্যাডলফ ক্রেবস

হ্যান্স অ্যাডলফ ক্রেবস (, ; ২৫ আগস্ট ১৯০০ – ২২ নভেম্বর ১৯৮১) একজন জার্মান বংশোদ্ভূত ব্রিটিশ চিকিৎসক এবং প্রাণরসায়নবিদ। তিনি ইউরিয়া চক্র এবং সাইট্রিক এসিড চক্র আবিষ্কারের জন্য বিখ্যাত। তার নামে সাইট্রিক এসিড চক্রের নাম করা হয় ক্রেবস চক্র। সাইট্রিক চক্রের জন্য তিনি ১৯৫৩ সালে চিকিৎসাবিজ্ঞানে নোবেল পুরস্কার লাভ করেন। 
ক্রেবস ইউনিভার্সিটি অফ গ্যটিঙেন ১৯২৫ সালে হামবুর্গ বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৩ সালে ইংল্যান্ডে চলে যান এবং কেমব্রিজ বিশ্ববিদ্যালয়ে প্রাণরসায়ন বিভাগে কাজ করেন। ১৯৩৫ সালে তিনি শেফিল্ড বিশ্ববিদ্যালয়ে চলে যান এবং ১৯৪৫ সালে তিনি প্রাণরসায়নের পূর্ণ অধ্যাপক পদে উন্নীত হন। ১৯৫৪ সালে তিনি অক্সফোর্ড বিশ্ববিদ্যালয়ে প্রাণরসায়ন বিভাগে অধ্যাপক পদে উন্নীত হন।
২০১৩ আফ্রিকা কাপ অব নেশন্স

২০১৩ আফ্রিকা কাপ অব নেশন্স বা অরেঞ্জ আফ্রিকা কাপ অব নেশন্স () টেলিযোগাযোগ প্রতিষ্ঠান অরেঞ্জের সাথে ব্যবসায়িক চুক্তি সম্পাদনজনিত কারণে ২০১৩ সালের আফ্রিকা কাপ অব নেশন্স ফুটবল প্রতিযোগিতার নামকরণ করা হয়েছে। এটি আফ্রিকা কাপ অব নেশন্সের ২৯তম আসর যা ১৯ জানুয়ারি থেকে ১০ ফেব্রুয়ারি, ২০১৩ তারিখ পর্যন্ত দক্ষিণ আফ্রিকায় অনুষ্ঠিত হচ্ছে। আফ্রিকা মহাদেশে আয়োজিত ফুটবল চ্যাম্পিয়নশীপ পরিচালনার দায়িত্বে রয়েছে আফ্রিকান ফুটবল কনফেডারেশন (ক্যাফ)। নাইজেরিয়া, অ্যাঙ্গোলা, গ্যাবন, বিষুবীয় গিনিকে দরপত্রে হারিয়ে লিবিয়া প্রতিযোগিতাটির স্বাগতিক দেশের মর্যাদা লাভ করে। কিন্তু লিবিয়ার গৃহযুদ্ধ শুরু হওয়ার প্রেক্ষিতে দক্ষিণ আফ্রিকার সাথে তারা সাল অদল-বদল করে। ফলে, ২০১৩ সালের প্রতিযোগিতা দক্ষিণ আফ্রিকায় হচ্ছে এবং ২০১৭ সালে লিবিয়ায় অনুষ্ঠিত হবে। সেপ্টেম্বর, ২০১১ সালে কায়রোতে অনুষ্ঠিত ক্যাফের নির্বাহী পরিষদের সভায় এ সিদ্ধান্ত গৃহীত হয়।
এ বছরের প্রতিযোগিতার বিজয়ী দল নাইজেরিয়া আফ্রিকান ফুটবল কনফেডারেশন (ক্যাফ)-এর প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে অংশ নিবে।
আফ্রিকার পাঁচটি দেশ স্বাগতিক দেশের মর্যাদা লাভের জন্যে দরদাতার ভূমিকায় অবতীর্ণ হয়। তন্মধ্যে দুইটি দেশ যৌথভাবে অংশগ্রহণ করেছিল। দেশগুলো হচ্ছে:-
এছাড়াও নিম্নোক্ত দেশসমূহ নিলাম ডাকে অংশগ্রহণ করেনি:-
সর্বমোট ৪৭টি দেশের জাতীয় ফুটবল দল যোগ্যতা নির্ধারণী খেলায় অংশ নেয়। প্রতিযোগিতার স্বাগতিক দেশরূপে দক্ষিণ আফ্রিকা জাতীয় ফুটবল দল স্বয়ংক্রিয়ভাবে উত্তীর্ণ হয়। লিবিয়ায় গৃহযুদ্ধের কারণে স্বাগতিক দেশ হতে পারেনি। অনেকগুলো দল প্রতিযোগিতার মূল পর্বে পুনরায় ফিরে আসে। চার বছর যাবৎ অনুপস্থিতির পর দক্ষিণ আফ্রিকা খেলে। ইথিওপিয়া ১৯৮২ সালের পর যোগ্যতা লাভ করে। নাইজেরিয়া, গণপ্রজাতন্ত্রী কঙ্গো, টোগো, আলজেরিয়া ২০১২ সালে না খেললেও এবার খেলে। ক্যাপভার্দে দলও অংশ নেয়। গতবারের যৌথ স্বাগতিক দেশ - গ্যাবন এবং বিষুবীয় গিনি, লিবিয়া, সেনেগাল, সুদান, গিনি, বতসোয়ানা প্রতিযোগিতায় অংশ নিতে ব্যর্থ হয়। দক্ষিণ সুদান ক্যাফের সদস্য না হওয়ায় অংশগ্রহণের সুযোগ পায়নি।
নিম্নলিখিত রেফারীগণ ২০১৩ আফ্রিকা কাপ অফ নেশন্সের খেলা পরিচালনার জন্য নির্বাচিত হয়েছেন।
প্রতিযোগিতায় সেরা ক্রীড়ানৈপুণ্যের ভিত্তিতে নিম্নবর্ণিত পুরস্কার প্রদান করা হয়েছে:
ফিলিপ অ্যালেন শার্প

ফিলিপ অ্যালেন শার্প একজন মার্কিন জিনবিজ্ঞানী এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।
শার্প কেন্টাকিতে জন্মগ্রহণ করেন। তিনি ইউনিয়ন কলেজে রসায়ন ও গণিতে পড়াশোনা করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯৬৯ সালে রসায়নে পিএইচডি ডিগ্রি অর্জন করেন। পিএইচডি অর্জনের পর ১৯৭১ সাল পর্যন্ত ক্যালিফোর্নিয়া ইনস্টিটিউট অফ টেকনোলজি তে কাজ করেন। তিনি ১৯৯১ থেকে ১৯৯৯ পর্যন্ত ম্যাসাচুসেট্‌স ইনস্টিটিউট অফ টেকনোলজির জীববিজ্ঞানের চেয়ারম্যান ছিলেন।
লি বাই

লি বাই, যিনি অনেক সময় লি বো নামেও পরিচিত, ছিলেন ট্যাং সাম্রাজ্যের সময়কার একজন প্রধান চৈনিক কবি। তাকে ট্যাং সাম্রাজের শ্রেষ্ঠ কবি বলে বিবেচনা করা হয়। তার সময়কালকে প্রাচীন চৈনিক কবিতার স্বর্ণযুগ বলা হয়। লি বাই সংখ্যা ও গুণ উভয় বিচারেই গুরুত্বপূর্ণ কবি ছিলেন। তার সময়কার কাব্যরীতিও তার কাব্যগুণে সমৃদ্ধ হয়। এখনো পাওয়া যায় এমন প্রায় হাজারখানেক কবিতা, তার লেখা বলে বিবেচনা করা হয়। তিন শত ট্যাং কবিতা নামক জনপ্রিয় কবিতা সঙ্কলনে তার ৩৪টি কবিতা স্থান পেয়েছে।
তার জীবনকাল হতে বর্তমান সময় পর্যন্ত লি বাই এর কবিতা চীনের সাংস্কৃতিক অঙ্গনে ব্যাপক প্রভাব রেখেছে। শুধু তাই নয়, তার কবিতার অনুবাদ, কবিতা অবলম্বনে ও কবিতা হতে অনুপ্রেরণা নিয়ে জাপানে ও পশ্চিমা বিশ্বেও অনেক কাজ হয়েছে। এর মাধ্যমে বিশ্বসাহিত্যে লি বাই একজন পরিচিত নাম হয়ে উঠেছেন।
অনলাইনে প্রাপ্ত অনুবাদ (কয়েকটিতে মূল চৈনিক লেখা ও উচ্চারণযুক্ত এবং আক্ষরিক অনুবাদ):
গুকিন সম্পর্কিত
বিয়ন্সে

বিয়ন্সে জিযেল নোলস মার্কিন সঙ্গীত শিল্পী। এই শতকের প্রথম দশকে যুক্তরাষ্ট্রের সবচেয়ে সফল গায়িকা নির্বাচিত হয়েছেন বিয়ন্সে নোয়েলস।
২০১২ সালে জনপ্রিয় সাময়িকী পিপল সংগীত তারকা বিয়ন্সে নোয়েলসকে বিশ্বের সবচেয়ে সুন্দরী নারী হিসেবে মনোনীত করে। পত্রিকাটির বিশেষ সংখ্যায় বিশ্বের সবচেয়ে সুন্দরী নারীদের তালিকা প্রকাশ করা হয়। এতে এক নম্বরে জায়গা করে নিয়েছেন বিয়ন্সে। এই কৃতিত্ব অর্জনের অনুভূতি জানাতে গিয়ে বিয়ন্সে বলেন, ‘এর আগে নিজেকে যতটা সুন্দরী বলে ভেবেছি, এখন এর চেয়ে আরও বেশি মনে হচ্ছে। কারণ, আমি সন্তানের জন্ম দিয়েছি।’
৫২তম গ্র্যামির আসরে শীর্ষ ৬টি পুরস্কার জিতেছিলেন বিয়ন্সে নোয়েলস। বিয়ন্সে নোয়েলসই প্রথম গায়িকা, যে গ্র্যামির এক আসরে সর্বাধিক পুরস্কার জিতেছেন। পেয়েছিলেন সর্বাধিক মনোনয়ন। বিবিসি তাই স্বাভাবিকভাবেই বিয়ন্সে নোয়েলসকে অভিহিত করেছে 'গ্র্যামির রানী' হিসেবে।
ডেভিড ব্যাল্টিমোর

ডেভিড ব্যাল্টিমোর একজন মার্কিন জীববিজ্ঞানী। তিনি ১৯৯০ থেকে ১৯৯১ সাল পর্যন্ত রকফেলার বিশ্ববিদ্যালয়ের এবং ১৯৯৭ থকে ২০০৬ সাল পর্যন্ত ক্যালিফোর্নিয়া ইনস্টিটিউট অফ টেকনোলজি এর প্রেসিডেন্টের দায়িত্ব পালন করেছেন। ১৯৭৫ সালে তিনি হাওয়ার্ড এম টেমিন সাথে যৌথভাবে চিকিসা বিজ্ঞানে নোবেল পুরস্কার লাভ করেন 
ব্যাল্টিমোর রকফেলার বিশ্ববিদ্যালয় থেকে ১৯৬৪ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষোনা করেন এবং ১৯৬৮ সালে শিক্ষক হিসেবে যোগ দেন।
তাসমিনা চৌধুরী অরিন

তাসমিনা চৌধুরী অরিন চট্টগ্রামের এক সংগীত পরিবারের সন্তান। বাবা ড. মোহাম্মদ আবুল কাসেম ও মা সৈয়দা নাসরীন আক্তারের সহযোগিতায় শৈশব থেকেই উচ্চাঙ্গ, নজরুল ও আধুনিক গানের চর্চা করে সে। বিশেষ করে তার চাচা ও সূর বন্ধু অশোক চৌধুরী তাকে তৈরি করে তুলেছে একজন দক্ষ সংগীত শিল্পী হিসেবে। ১লা জানুয়ারী ২০১৩ তে তিনি তানভির হাসানের সাথে বিবাহ বন্ধনে আবদ্ধ হন। ব্যক্তি জীবনে অরিন খুব শান্তি প্রিয়, সবার সাথে সে মিলেমিশে থাকতে পছন্দ করে। অবসর কাটে তার গান শুনে। সংগীতে অরিনের উজ্জ্বল যাত্রা শুরু হয় ২০০৫ সালের ক্লোজ-আপ আসরে সেরা বিশের মধ্যে স্থান পেয়ে। তবে শফিক তুহিনের সঙ্গে ‘এর বেশি ভালোবাসা যায় না’ গানটিতে সহশিল্পী থেকে বেশ শ্রোতাসমাদৃত হন তিনি।
অরিন ১৯৮৮ সালের ২রা ডিসেমম্বর এ জন্ম গ্রহণ করেন। তিনি ডাঃ খাস্তগীর সরকারি বালিকা উচ্চ বিদ্যালয় থেকে মাধ্যমিক পাশ করেন এবং হাজী মোহাম্মদ মহসীন কলেজ থেকে উচ্চ মাধ্যমিক পাশ করেন। তিনি চট্টগ্রাম বিশ্ববিদ্যালয় থেকে বিবিএ, এমবিএ সম্পূর্ণ করেছেন। 
অরিন চার বছর বয়স থেকেই গান শেখা শুরু করেন তার বড় বোন শারমিনা চৌধুরী টিনার হাত ধরে। সে বয়সেই নজরুল সংগীত "নীম ফুলের মৌ পিয়ে" গেয়ে প্রথম পুরস্কার পান চট্টগ্রামের "নবীন মেলা" অনুষ্টানে। ২০০৫ সালের ক্লোজ আপ ১ এ সেরা বিশে অবস্থান করেন।
অরিন ২০০৯ সালে শফিক তুহিনের সাথে "এর বেশি ভালবাসা যায় না" গানটি গেয়ে অ্যালবামে কাজ শুরু করেন। "এর বেশি ভালবাসা যায় না" গানটির সংগীত পরিচালক ও সূরকার ছিলেন আরেফিন রুমি। একই সালে অরিনের কাজ করা আমির ফিট "জন্ম" অ্যালবামটিও বাজারে এসেছিল। এ ছাড়াও আরো অনেক এ্যালবামে তিনি কাজ করেছেন।২০১৭ সাল থেকে তিনি একটি বেসরকারি ব্যাংকে কর্মরত আছেন। এবং পাশাপাশি গানও করছেন টিভি বেতার সহ বিভিন্ন জাতীয় অনুষ্ঠানে।
ঝড় (কাব্যগ্রন্থ)

ঝড় কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি ১৯৬০ খ্রিষ্টাব্দে প্রকাশিত হয়। এতে রয়েছে নজরুলের ২৪টি কবিতা। ঝড় কাব্যগ্রন্থের কয়েকটি কবিতা নজরুলের লেখা অন্য কাব্যগ্রন্থেও দেখা যায়।
জন জেমস রিকার্ড ম্যাক্লাউড

জন জেমস রিকার্ড ম্যাক্লিয়ড (জন্ম: ৬ সেপ্টেম্বর, ১৮৭৬ - মৃত্যু: ১৬ মার্চ, ১৯৩৫) একজন স্কটিশ প্রাণরসায়নবিদ এবং শারীরতত্ত্ববিদ।
ম্যাক্লিয়ড অ্যাবার্ডীন বিশ্ববিদ্যালয় থেকে ১৮৯৮ সালে চিকিৎসাবিজ্ঞানে পিএইচডি ডিগ্রি লাভ করেন। ১৯০২ সালে তিনি লন্ডন হসপিটাল মেডিকেল স্কুলে প্রাণরসায়নের প্রভাষক হিসেবে নিযুক্ত হন। একই বছর কেমব্রিজ বিশ্ববিদ্যালয় থেকে তিনি জনস্বাস্থ্যে ডক্টরেট ডিগ্রি লাভ করেন। ১৯০৩ সালে তিনি কেস ওয়েস্টার্ন রিজার্ভ ইউনিভার্সিটিতে শারীরতত্ত্বের প্রভাষক পদে যোগ দেন। এখানে তিনি ১৫ বছর কর্মরত ছিলেন। প্রথম বিশ্বযুদ্ধের পর তিনি শারীরতত্ত্ব ল্যাবের পরিচালক এবং মেডিকেল অনুষদের ডীনের সহকারী নিযুক্ত হন। ১৯২৮ সালে তিনি স্কটল্যান্ডে ফিরে অ্যাবার্ডীন বিশ্ববিদ্যালয় এর শারীরতত্ত্বের অধ্যাপক এবং পরে মেডিকেল অনুষদের ডীন হন।
আর্চিবল্ড হিল

আর্চিবাল্ড ভিভিয়ান হিল (জন্ম: ২৬ সেপ্টেম্বর, ১৮৮৬ - মৃত্যু: ৩ জুন, ১৯৭৭) একজন ইংরেজ শারীরতত্ত্ববিদ। তিনি ১৯২২ সালে চিকিৎসাবিজ্ঞানে নোবেল পুরস্কার লাভ করেন। 
হিল কেমব্রিজের ট্রিনিটি কলেজের গণিত ট্রাইপসে তৃতীয় র‍্যাংলার হন। তিনি ১৯২০ সালে ভিক্তোরিয়া ইউনিভার্সিটি অব ম্যানচেস্টারে শারীরতত্ত্বের চেয়ারম্যান নিযুক্ত হন। ১৯২৩ সালে তিনি ইউনিভার্সিটি কলেজ লন্ডনে শারীরতত্ত্বের অধ্যাপক নিযুক্ত হন।
মুহাম্মদ আইনউদ্দিন

মুহাম্মদ আইনউদ্দিন (জন্ম:কিশোরগঞ্জ জেলার লক্ষ্মীপুরের কুলিয়ার চরে জন্মগ্রহণ করেন)</ref> বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
মুহাম্মদ আইনউদ্দিনের পৈতৃক বাড়ি কিশোরগঞ্জের কুলিয়ারচর উপজেলার লক্ষ্মীপুর গ্রামে। তার বাবার নাম সুরুজ আলী এবং মায়ের নাম চান বানু। তার স্ত্রীর নাম নাজমা আক্তার চৌধুরী। তাদের তিন মেয়ে ও এক ছেলে।
পাকিস্তান সেনাবাহিনীর চতুর্থ ইস্ট বেঙ্গলে চাকরি করতেন মুহাম্মদ আইনউদ্দিন। ১৯৭১ সালের ২৫ মার্চের সাত দিন আগে থেকে বদলির কারণে ছুটিতে ছিলেন। তিনি কুমিল্লার ময়নামতি সেনানিবাসে কর্মরত ছিলেন। ২৬ মার্চের পর সেনানিবাস থেকে পালিয়ে ব্রাহ্মণবাড়িয়ায় যান এবং মুক্তিযুদ্ধে যোগ দেন। প্রতিরোধযুদ্ধে মুহাম্মদ আইনউদ্দিনের ভূমিকা ছিল বেশ গুরুত্বপূর্ণ। তিনি ব্রাহ্মণবাড়িয়ার অ্যান্ডারসন খাল সেতুসংলগ্ন স্থানে পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর ‘কে’ ফোর্সের অধীনে যুদ্ধ করেন এবং নবম ইস্ট বেঙ্গল রেজিমেন্টের অধিনায়ক হিসেবে দায়িত্ব পালন করেন। বাংলাদেশের স্বাধীনতাযুদ্ধে অসামান্য অবদান ও বীরত্ব প্রদর্শন এবং বীরত্বসূচক অবদানের জন্য [১৫ ডিসেম্বর ১৯৭৩ সালে চতুর্থ সর্বোচ্চ রাষ্ট্রীয় ও বীরত্বসূচক খেতাব বীর প্রতীক হিসেবে ভূষিত করা হয়]। এরপর লে. কর্নেল, কর্নেল, ব্রিগেডিয়ার ও মেজর জেনারেল পদ লাভ করেন। একই সাথে তিনি কঠোর পরিশ্রম করতে থাকেন নবগঠিত সেনাবাহিনী তথা সামরিক বাহিনীকে একটি শক্তিশালী অবয়ব দেয়ার জন্য।
তিনি দেশে-বিদেশে উচ্চতর সামরিক প্রশিক্ষণ গ্রহণ করেন। তিনি সামরিক বাহিনীর বিভিন্ন গুরুত্বপূর্ণ পদ যেমন- ইস্টবেঙ্গল রেজিমেন্টাল সেন্টারের প্রধান প্রশিক্ষক, প্রশাসনিক স্কুলের কমান্ড্যান্ট, ৭২ পদাতিক ব্রিগেডের কমান্ডার বাংলাদেশ রাইফেলসের উপমহাপরিচালক, ঢাকা লজিস্টিক এরিয়ার কমান্ডার হিসেবে সফলতার সাথে দায়িত্ব পালন করেন। [সর্বশেষ তিনি প্রতিষ্ঠা করেন১৯ পদাতিক ডিভিশন, যা ঘাটাইল সেনানিবাসে অবস্থিত]। ৩০ বছর চাকরি করার পর [১৯৯৬ সালের ১৪ জুন তিনি বাংলাদেশ সেনাবাহিনী থেকে অবসর গ্রহণ করেন]।<ref>
মুহাম্মদ আইনউদ্দিন প্রতিরোধযুদ্ধ শেষে ভারত থেকে এসে ২ নম্বর সেক্টরে যুদ্ধ করেন। প্রথমে গঙ্গাসাগর সাবসেক্টরের অধিনায়কের দায়িত্ব পালন করেন এবং পরে ‘কে’ ফোর্সের অধীন নবগঠিত নবম ইস্ট বেঙ্গল রেজিমেন্টের অধিনায়ক হিসেবে দায়িত্ব পালন করেন। নেতৃত্ব দেওয়া ছাড়াও তিনি অনেক যুদ্ধে প্রত্যক্ষভাবে অংশও নেন। মনতলা (ভারত) ক্যাম্প থেকে দুই কোম্পানি মুক্তিযোদ্ধা নিয়ে তিনি সোনামুড়া (ভারত) যান এবং ২৩ নভেম্বর সোনামুড়ায় প্রতিরক্ষা দায়িত্বে থাকা ভারতীয় সেনাদের কাছ থেকে দায়িত্ব বুঝে নেন এবং বাংলাদেশে রওনা দেন। বাংলাদেশের ভেতরে তখন আরও দুটি দল আগে থেকেই ছিলো। ৩ ডিসেম্বর পাকিস্তান সেনাবাহিনী কোনো রকম প্রতিরোধ না পেয়ে এগিয়ে চলেন মুক্তিযোদ্ধারা। ৫ ডিসেম্বর সকালে কুমিল্লা শহরের কাছে বালুতুফায় গিয়ে মুক্তিযোদ্ধাদের নিয়ে অপেক্ষা করতে থাকেন মুক্তিযোদ্ধারা। সেখানে আগে থেকেই পাকিস্তান সেনাবাহিনীর ডিফেন্স ছিল। মুহাম্মদ আইনউদ্দিন কৌশলে পাকিস্তানি সেনাদের পেছন দিয়ে ৬ ডিসেম্বর কুমিল্লায় প্রবেশ করি। মুক্তিযোদ্ধাদের কনভয় যখন পশ্চিম দিকে অগ্রসর হচ্ছিল, তখন শহরের হাজার হাজার জনতা স্বাগত জানাতে থাকনে মুক্তিযোদ্ধাদের। ওই দিনই কুমিল্লা সেনানিবাসে দক্ষিণ দিক থেকে আক্রমণ করার জন্য প্রস্তুতি নিচ্ছিলেন এ মুক্তিযোদ্ধারা। কিন্তু পরে ভারতীয় হাইকমান্ড থেকে জানানো হয়, সেনানিবাস আক্রমণ করতে হবে না। এ নির্দেশের পর সেনানিবাস আক্রমণের পরিকল্পনা বন্ধ করে দেয়া হয়।
নাসির উদ্দিন (বীর উত্তম)

শহীদ নাসির উদ্দিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শহীদ নাসির উদ্দিনের পৈতৃক বাড়ি ব্রাহ্মণবাড়িয়ার সদর উপজেলার রামরাইল ইউনিয়নের মোহাম্মদপুর গ্রামে। তার বাবার নাম লাল মিয়া এবং মায়ের নাম আম্বিয়া খাতুন। তার স্ত্রীর নাম সুফিয়া খাতুন। তাঁদের এক মেয়ে ও তিন ছেলে।
নাসির উদ্দিন চাকরি করতেন পাকিস্তান সেনাবাহিনীর আর্টিলারি কোরে। ১৯৭১ সালের ১৬ ফেব্রুয়ারি ছুটিতে বাড়িতে আসেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধকালে আশুগঞ্জের যুদ্ধে অংশ নেন। পরে ভারত যান। পরবর্তীতে অষ্টম ইস্ট বেঙ্গল রেজিমেন্টে অন্তর্ভুক্ত হন।
১৯৭১ সালে পাকিস্তান সেনাবাহিনীর শক্ত প্রতিরক্ষা ছিলো শেরপুরের ঝিনাইগাতী উপজেলার অন্তর্গত নকশী বিওপি। ৩ আগস্ট শেষ রাতে মুক্তিবাহিনী পাকিস্তান সেনাবাহিনীর এ প্রতিরক্ষা অবস্থানে আক্রমণ করেন। এ যুদ্ধে মুক্তিবাহিনীর দলে ছিলেন নাসির উদ্দিন। যুদ্ধে তিনি শহীদ হন। এ যুদ্ধে নেতৃত্ব দেন আমীন আহম্মেদ চৌধুরী। তিনি অষ্টম ইস্ট বেঙ্গল রেজিমেন্টের দুই কোম্পানি মুক্তিযোদ্ধা নিয়ে আক্রমণ করেন নকশী বিওপিতে। বিওপি থেকে পূর্ব ও দক্ষিণ-পূর্ব দিকের শালবনে এফইউপি (ফর্মিংআপ প্লেস) নির্ধারণ করা হয়। মুক্তিযোদ্ধারা অ্যাসেম্বলি এরিয়া থেকে এফইউপিতে পৌঁছান। মাঝপথে নালা অতিক্রম করার সময় কোনো শব্দ হয়নি। পূর্বসিদ্ধান্ত অনুযায়ী গভীর রাতে আর্টিলারি ফায়ার শুরু করার সংকেত দেন আমীন আহম্মেদ চৌধুরী। সঙ্গে সঙ্গে আর্টিলারির গর্জেন শুরু হয়। সাথে সাথে পাকিস্তানি আর্টিলারির কামান ও মর্টার থেকেও গোলাবর্ষণ শুরু হয়। নাসির উদ্দিনসহ অন্য মুক্তিযোদ্ধারা এক্সটেনডেড ফরমেশন করে সামনে এগিয়ে যান। আক্রমণের সব কার্যক্রম সুষ্ঠু ও সাবলীল গতিতে চলতে থাকে। পাকিস্তান সেনাবাহিনী এমন আক্রমণে ব্যতিব্যস্ত হয়ে পড়ে। একপাশ থেকে নাসির উদ্দিন সাহসের সঙ্গে দ্রুতবেগে এগোতে থাকেন এবং অন্য প্রান্ত দিয়ে আমীন আহম্মেদ চৌধুরী এবং সিরাজুল হক, বীর প্রতীক পাকিস্তানি বাংকার লক্ষ্য করে এগোতে থাকেন। মুক্তিযোদ্ধাদের এমন মনোবল দেখে শত্রুরা তখন পলায়নরত। তখন মুক্তিযোদ্ধারা অস্ত্র উঁচু করে রীতিমতো দৌড়াতে থাকেন। নাসিরসহ মুক্তিযোদ্ধারা যখন শত্রুশিবিরের মাত্র ১০০ গজের মধ্যে, ঠিক তখনই শত্রুদের নিক্ষিপ্ত একটি আর্টিলারির শেলভো ফায়ার এসে পড়ে তাঁদের ওপর। সঙ্গে সঙ্গে বেশ কয়েকজন মাটিতে ঢলে পড়েন। এর মধ্যে নাসির উদ্দিনও ছিলেন। এ যুদ্ধে আমীন আহম্মেদ চৌধুরীও আহত হন।
চার্লস শেরিংটন

স্যার চার্লস স্কট শেরিংটন, ওএম, জিবিই, পিআরএস (; জন্ম: ২৭ নভেম্বর, ১৮৫৭ - মৃত্যু: ৪ মার্চ, ১৯৫২) একজন ইংরেজ ডাক্তার, জীববিজ্ঞানী এবং রয়েল সোসাইটির সাবেক সভাপতি ছিলেন। ১৯৩২ সালে নিউরনের কার্যাবলী উদ্ভাবন করে এডগার ডগলাস অ্যাড্রিয়ানের সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।
শেরিংটন ১৮৫৭ সালের ২৭ নভেম্বর জন্মগ্রহণ করেন।
নতুনের গান

নতুনের গান বাংলাদেশের জাতীয় কবি কাজী নজরুল ইসলাম কর্তৃক ১৯২৯ খ্রিস্টাব্দে রচিত এবং সুরারোপিত "সন্ধ্যা" কাব্যগ্রন্থের অন্তর্গত একটি গান। দাদরা তালের এই সংগীতটি ১৯৭২ সালের ১৩ই জানুয়ারি অনুষ্ঠিত বাংলাদেশের তৎকালীন মন্ত্রীসভার প্রথম বৈঠকে বাংলাদেশের রণ-সংগীত হিসেবে নির্বাচন করা হয়। বাংলাদেশের যে কোনো সামরিক অনুষ্ঠানে এই গানটির ২১ লাইন যন্ত্রসংগীতে বাজানো হয়। গানটি ২০০৬ সালে বিবিসি বাংলার করা জরিপে সর্বকালের শ্রেষ্ঠ বিশটি বাংলা গানের ১৮তম স্থান অধিকার করে।
১৯২৮ সালের ফেব্রুয়ারি মাসের প্রথম সপ্তাহে নজরুল মুসলিম সাহিত্য সমাজের ২য় বার্ষিক সম্মেলনের উদ্দেশ্যে ঢাকায় আসেন। ঢাকায় সৈয়দ আবুল হোসেনের বাসভবনে অবস্থানকালে তিনি এই গানটি রচনা করেন। গানটি "নতুনের গান" শিরোনামে প্রথম প্রকাশিত হয় শিখা পত্রিকায়। পরে এটি সন্ধ্যা কাব্যগ্রন্থের অন্তর্ভুক্ত হয়।
<poem>
নতুনের গান
চল্ চল্ চল্। চল্ চল্ চল্।
ঊর্ধ্ব গগনে বাজে মাদল
নিম্নে উতলা ধরণী-তল
অরুণ প্রাতের তরুণ দল
চল্ রে চল্ রে চল্
চল্ চল্ চল্।।
ঊষার দুয়ারে হানি’ আঘাত
আমরা আনিব রাঙা প্রভাত
আমরা টুটাব তিমির রাত
বাধার বিন্ধ্যাচল।
নব নবীনের গাহিয়া গান
সজীব করিব মহাশ্মাশান
আমরা দানিব নূতন প্রাণ
বাহুতে নবীন বল।
চল্ রে নও জোয়ান
শোন্ রে পাতিয়া কান
মৃত্যু-তোরণ-দুয়ারে-দুয়ারে
জীবনের আহবান।
ভাঙ্ রে ভাঙ্ আগল
চল্ রে চল্ রে চল্
চল্ চল্ চল্।।
কোরাসঃ
ঊর্ধ্ব আদেশ হানিছে বাজ,
শহীদী-ঈদের সেনারা সাজ,
দিকে দিকে চলে কুচ-কাওয়াজ—
খোল রে নিদ-মহল!
কবে সে খেয়ালী বাদশাহী,
সেই সে অতীতে আজো চাহি'
যাস মুসাফির গান গাহি'
ফেলিস অশ্রুজল।
যাক রে তখত-তাউস
জাগ রে জাগ বেহুঁশ।
ডুবিল রে দেখ কত পারস্য
কত রোম গ্রিক রুশ,
জাগিল তা'রা সকল,
জেগে ওঠ হীনবল!
আমরা গড়িব নতুন করিয়া
ধুলায় তাজমহল!
চল্‌ চল্‌ চল্।।
</poem>
উইলিয়াম পি. মার্ফি

উইলিয়াম প্যারি মার্ফি () একজন মার্কিন চিকিৎসক। তিনি ১৯৩৪ সালে জর্জ রিচার্ড মাইনট ও জর্জ হট হুইপল এর সাথে যৌথভাবে চিকিৎসাবিজ্ঞানে নোবেল পুরস্কার লাভ করেন। ম্যাক্রোসাইটিক অ্যানিমিয়ার উদ্ভাবন এবং চিকিত্সার জন্য তারা এ পুরস্কার লাভ করেন।
তিনি ১৮৯২ সালের ৬ ফেব্রুয়ারি উইসকনসিনে জন্মগ্রহণ করে। তিনি ১৯১৪ সালে ইউনিভার্সিটি অব ওরেগণ থেকে ব্যাচেলর অব আর্টস ডিগ্রি অর্জন করে। ১৯২২ সালে হার্ভার্ড মেডিকেল স্কুল থেকে ডক্টর অব মেডিসিন ডিগ্রি অর্জন করেন।
মারফি ১০ সেপ্টেম্বর ১৯১৯ সালে পার্ল হ্যারিয়েট অ্যাডামসকে বিয়ে করেন। তাদের এক পুত্র ড. উইলিয়াম পি মারফি জুনিয়র এবং এক কন্যা প্রিসসিলা অ্যাডামস ছিলো।
জর্জ আর. মিনট

জর্জ রিচার্ডস মিনট একজন মার্কিন চিকিৎসাবিজ্ঞানী। তিনি ১৯৩৪ সালে চিকিৎসাবিজ্ঞানে নোবেল পুরস্কার লাভ করেন।
জর্জ মিনট ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯০৮ সালে ব্যাচেলর অব আর্টস এবং ১৯১২ সালে ডক্টর অব মেডিসিন ডিগ্রি লাভ করেন। ১৯১৪ থেকে ১৯১৫ সালে তিনি বাল্টিমোরের জনস হপকিন্স বিশ্ববিদ্যালয়ে কাজ করেন। ১৯১৫ সালে হার্ভার্ড মেডিকেলে নিয়োগ পান।
সন্ধ্যা (কাব্যগ্রন্থ)

সন্ধ্যা কবি কাজী নজরুল ইসলাম রচিত একটি কাব্যগ্রন্থ। "সন্ধ্যা" কাব্য গ্রন্থটি প্রকাশিত হয় ১৯২৯ খ্রিষ্টাব্দে। এই গ্রন্থে তার রচিত দুয়েকটি গানও অন্তর্ভুক্ত। ২৪টি কবিতা আর গান নিয়েই এই গ্রন্থ। বাংলাদেশের রণসংগীত “চল চল চল, উর্ধ গগণে বাঝে মাদল” এই বই থেকে নেয়া হয়েছে। এই কাব্যগ্রন্থের কয়েকটি কবিতা নজরুলের লেখা ঝড় কাব্যগ্রন্থেও সংকলিত হয়েছে।
বাঁধন হারা

বাঁধন হারা বাংলাদেশের জাতীয় কবি কাজী নজরুল ইসলাম রচিত একটি পত্রোপন্যাস। বাঁধন হারা নজরুল রচিত প্রথম উপন্যাস। করাচিতে থাকাকালীন তিনি 'বাঁধন হারা' উপন্যাস রচনা শুরু করেন। মোসলেম ভারত পত্রিকায় বাঁধন হারা-র প্রথম কিস্তি এবং ১৯২১ সালে (১৩২৭ বঙ্গাব্দ) ধারাবাহিক ভাবে প্রকাশিত হয়। ১৯২৭ সালে জুন মাসে (শ্রাবণ, ১৩৩৪ বঙ্গাব্দ) এটি প্রথম গ্রন্থাকারে প্রকাশিত হয়। এটি বাংলা সাহিত্যের প্রথম পত্রোপন্যাস।
নুরু মাহবুবা একে অন্যকে পছন্দ করে এবং তাদের বিয়ে তোড়জোড় শুরু হয়। এই সময়ে নুরু বাড়ি থেকে পালিয়ে গিয়ে সেনাবাহিনীতে যোগদান করে। নুরুর সেনাবাহিনীতে যোগদানের পিছনে দেশ ও জাতিকে রক্ষার কোন তাগিদ ছিল না। মাহবুবা, রাবেয়া ও সাহসিকা বাল্যসখী ও তাদের মধ্যে পত্র যোগাযোগ হয়। সাহসিকা তার নামের মতই সাহসী ও প্রতিবাদী। চিরকুমারী সাহসিকা নারীদের উপর অন্যায়ের প্রতিবাদ করে। মাহবুবা নুরুল হুদাকে প্রচণ্ড ভালোবাসে। কিন্তু নুরুল হুদা কোনো বাঁধনে জড়াতে চায় না। অবশেষে মাহবুবার বিয়ে হয়ে যায় চল্লিশোর্ধ্ব এক জমিদারের সঙ্গে। কিছুদিন বাদেই মাহবুবা বিধবা হয়ে যায়। নুরুল হুদাকে সে লেখে যে, সে মক্কা ও মদিনায় তীর্থ ভ্রমণে যাবে এবং নুরুল হুদার কর্মস্থল বাগদাদেও যেতে পারে। নুরুল হুদা মাহবুবাকে নিষেধ করে না। তাদের দুজনের দেখা হওয়ার সম্ভাবনার মাধ্যমে শেষ হয় উপন্যাসটি।
'বাঁধন হারা' উপন্যাসে মোট চরিত্রের সংখ্যা দশটি -
রাবেয়া ও রবিউল দম্পতির শিশুকন্যা খুকি বা আনারকলি ছাড়া প্রত্যেকেই চিঠিতে নিজেদের চরিত্র ও ভাবনা ধরে।
এটি বাংলা সাহিত্যের প্রথম পত্রোপন্যাস। নজরুল "বাঁধন হারা"'র মাধ্যমে বাঙালিদের প্রথম আধুনিক যুদ্ধ অভিজ্ঞতা সম্পর্কে জ্ঞাত করেছেন। উপন্যাসে নজরুলের সামরিক জীবনের অভিজ্ঞতার ছাপ রয়েছে। তবে এটি যুদ্ধের অভিজ্ঞতায় প্রেমের আখ্যান।
২০১৩ সালের ঢাকা রিডিং সার্কেলের একদল অনুবাদক - তানভিরুল হক, আসফা খাতুন, শিরীন হাসানাত ইসলাম, আয়েশা কবীর, জ্যাকি কবির, সায়েদা করিম খান, শাহরুখ রহমান ও নিয়াজ জামান, 'বাঁধন হারা' উপন্যাসের ইংরেজি অনুবাদ করেন। শহীদ কাজী'র প্রচ্ছদে অনুবাদ কর্মটি 'আনফেটার্ড' শিরোনামে ঢাকার নিমফিয়া পাবলিকেশন হতে প্রকাশিত হয়।
কুহেলিকা

কুহেলিকা বাংলাদেশের জাতীয় কবি কাজী নজরুল ইসলাম রচিত একটি উপন্যাস। ১৩৩৪ বঙ্গাব্দের আষাঢ় মাসে কলকাতা থেকে প্রকাশিত মাসিক নওরোজ পত্রিকায় "কুহেলিকা" উপন্যাসের প্রথম অংশ প্রকাশিত হয়। তার কিছুদিন পর নওরোজ বন্ধ হয়ে গেলে সওগাত পত্রিকায় তা ধারাবাহিকভাবে প্রকাশিত হয়। ১৯৩১ সালে এটি প্রথম গ্রন্থাকারে প্রকাশিত হয়। এই উপন্যাসের মধ্য দিয়ে নজরুলের রাজনৈতিক আদর্শ ও মতবাদ প্রতিফলিত হয়েছে। বিপ্লবী যুবক জাহাঙ্গীর চরিত্র দিয়ে সমাজনীতি, রাজনীতি, ধর্মনীতির সফল প্রতিফলন ঘটেছে এই উপন্যাসে। উপন্যাসের রূপরেখা সমসাময়িক হলেও লেখক কাহিনী পরিচর্যা করেছেন নিজের মত করে। ব্যঙ্গ, হাস্যরস ও প্রাণের স্পর্শের পাশাপাশি মিথ-কথনের প্রয়াস রয়েছে।
তরুণ কবি হারুনের মেসে তার রচিত 'নারী কুহেলিকা' কবিতা নিয়ে বিতর্ক শুরু হয়। জাহাঙ্গীর একজন বিপ্লবী স্বদেশী দলের কর্মী। নারী সম্পর্কে তার ধারণা নেতিবাচক। সে মনে করে "ইহারা মায়াবিনীর জাত। ইহারা সকল কল্যাণের পথে মায়াজাল পাতিয়া রাখিয়াছে। ইহারা গহণ পথের কণ্টক, রাজপথের দস্যু"। জাহাঙ্গীরের সাথে যোগসূত্র
পল লাউটারবার

পল ক্রিশ্চিয়ান লাউটারবার (৬ মে ১৯২৯ – ২৭ মার্চ ২০০৭) একজন মার্কিন রসায়নবিদ। তিনি চৌম্বকীয় অনুরণন চিত্রণ (ম্যাগনেটিক রেজোন্যান্স ইমেজিং) বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার লাভ করেন। 
লাউটারবার কেস ওয়েস্টার্ন রিজার্ভ ইউনিভার্সিটি থেকে রসায়নে ব্যাচেলর অব সায়েন্স সম্পন্ন করেন। তিনি পিটসবার্গ বিশ্ববিদ্যালয় থেকে ১৯৬২ সালে পিএইচডি ডিগ্রি অর্জন করেন। পরবর্তীতে স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এ সহযোগী অধ্যাপক হন। ১৯৬৯ থেকে ১৯৭৯ সাল পর্যন্ত তিনি স্ট্যানফোর্ড বিশ্ববিদ্যালয় এর রসায়ন বিভাগে কাজ করেন। পরবর্তীতে তিনি স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এফিরে আসেন এবং ১৯৮৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এ চলে যাওয়ার পূর্ব পর্যন্ত কর্মরত ছিলেন। ২০০৭ সালে তার মৃত্যুর পূর্ব পর্যন্ত তিনি এখানেই কর্মরত ছিলেন।
চন্দ্র কুমার প্যাটেল

চন্দ্র কুমার প্যাটেল একজন ভারতীয় মার্কিন বিজ্ঞানী। তিনি ১৯৩৮ সালের ২ জুলাই জন্মগ্রহণ করেন। তিনি কার্বন ডাই অক্সাইড লেজার এর আবিষ্কারক। যা বর্তমানে ঝালাই এবং শল্যচিকিৎসায় ব্যাপকভাবে ব্যবহৃত হচ্ছে।
তিনি পুনা বিশ্ববিদ্যালয়ের কলেজ অব ইঞ্জিনিয়ারিং থেকে ব্যাচেলর অব ইঞ্জিনিয়ারিং এবং স্ট্যানফোর্ড বিশ্ববিদ্যালয় এর তড়িৎ প্রকৌশল বিভাগ থেকে মাস্টার্স এবং পিএইচডি করেন যথাক্রমে ১৯৫৯ এবং ১৯৬১ সালে। তিনি ১৯৬১ সালে বেল ল্যাবরেটরীজ এ যোগ দেন এবং পরবর্তীতে নিউ জার্সিতে অবস্থিত এটিঅ্যান্ডটি বেল ল্যাবরেটরীজের রিসার্চ, ম্যাটেরিয়ালস সায়েন্স, ইঞ্জিনিয়ারিং অ্যান্ড অ্যাকাডেমিক অ্যাফেয়ার্স ডিভিশনের নির্বাহী পরিচালক হন। ১৯৯৩ থেকে ১৯৯৯ সাল পর্যন্ত ইউনিভার্সিটি অব ক্যালিফোর্নিয়া অ্যাট লস অ্যাঞ্জেলস এর ভাইস চ্যান্সেলর ফর রিসার্চ এর দায়িত্ব পালন করেন। এখানে তিনি একই সাথে পদার্থবিজ্ঞানের অধ্যাপক এবং তড়িৎ প্রকৌশলের অ্যাডজাঙ্কট অধ্যাপক হিসেবেও দায়িত্ব পালন করেন। তিনি ১৯৯৫ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন। তিনি ১৯৯৬ সালে মার্কিন যুক্তরাষ্ট্রের ন্যাশনাল মেডেল অব সায়েন্স লাভ করেন। তিনি ৩৬টি মার্কিন প্যাটেন্টের অধিকারী। তিনি ন্যাশনাল অ্যাকাডেমি অব ইঞ্জিনিয়ারিং, ন্যাশনাল অ্যাকাডেমী অব সায়েন্স, আমেরিকান অ্যাকাডেমি অব আর্টস অ্যান্ড সায়েন্স, আমেরিকান ফিজিক্যাল সোসাইটি, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এবং অপটিক্যাল সোসাইটি অব আমেরিকা এর সদস্য।
সৈয়দ নূরুদ্দিন

সৈয়দ নূরুদ্দিন ( - ২৩ জানুয়ারি ১৯৮১) বাংলাদেশের একজন সাংবাদিক, কবি ও সম্পাদক। এদেশের প্রথম দিককার সংবাদ কর্মীদের মধ্যে তিনিও একজন।
সৈয়দ নূরুদ্দিন ঢাকা বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রী অর্জন করেন
তিনি দৈনিক সংবাদ পত্রিকায় সম্পাদকের দায়িত্ব পালন করেছেন।
নীল সোনালী ম্যাকাও

নীল ও হলুদ ম্যাকাও বা নীল সোনালী ম্যাকাও টিয়া পরিবারভূক্ত সর্ববৃহৎ ম্যাকাও গোত্রের অন্যতম সদস্য। এ জাতীয় ম্যাকাওয়ের বৈজ্ঞানিক নাম "Ara ararauna"। অন্যান্য ম্যাকাও পাখির ন্যায় এটিও পোষ মানে। তবে পাখিটি বনাঞ্চল থেকে উল্লেখযোগ্য হারে শিকার হচ্ছে; ফলে এটি সঙ্কটাপন্ন অবস্থায় রয়েছে। কিন্তু এদের বংশবিস্তার কার্যক্রম ব্যাপকভাবে গ্রহণ করায় এটি এখনো প্রকৃতিতে বিদ্যমান।
নীল সোনালী ম্যাকাওরা অন্যতম জনপ্রিয় পোষা পাখির মর্যাদায় অভিষিক্ত। নজরকাড়া রঙের ভিন্নতা, কথা বলায় দক্ষতা অর্জন, বাজারে সহজেই প্রাপ্যতা এবং মানুষের সাথে শখ্যতা গড়ে তোলাই এ পাখিটি অসম্ভব জনপ্রিয়তা লাভ করেছে।
নীল সোনালী ম্যাকাও দক্ষিণ আমেরিকার আমাজন অরণ্যের ম্যাকাও গোত্রের সর্ববৃহৎ প্রজাতির একটি পাখি। এদের দেহের ঊর্ধ্বাংশের পালকগুলো নীল রঙের। কিন্তু নিম্নাংশের পালক হলুদাকৃতি কিংবা সোনালী বর্ণের। সাধারণতঃ এদের বাসস্থান স্বাদুপানির এলাকায়। কিন্তু অনেক ধরনের ম্যাকাওকে দক্ষিণ আমেরিকার বন্যামুক্ত পরিবেশে কিংবা গাছ-গাছালিতে পূর্ণ বনাঞ্চলে বাস করতে দেখা যায়।
১৯৮০-এর দশকের মাঝামাঝি সময়ে যুক্তরাষ্ট্রের ফ্লোরিডা অঙ্গরাজ্যের মায়ামি-ড্যাড কাউন্টিতে ছোট্ট পরিসরে এদের আবাসস্থল গড়ে উঠেছে।
১৭৫৮ সালে বিখ্যাত জীববিজ্ঞানী কার্ল লিনিয়াস নীল ও হলুদ ম্যাকাওয়ের বৈজ্ঞানিক নামকরণ করেছেন "আরা আরারাউনা" নামে। ১৭৯৯ সালে লেসিপিড কর্তৃক "আরা" গণের আবিষ্কারের পর এ পাখিটি মধ্য ও দক্ষিণ আমেরিকার ছয়টি গণের একটি হিসেবে পরিগণিত হয়ে আসছে। ব্রাজিলীয় টাপি ভাষা থেকে প্রজাতিটির নামকরণ হয়েছে "আরা", টাপি "আরারা" হচ্ছে তোতা এবং "উনা" হচ্ছে অন্ধকার বা কালো যা পরবর্তীতে গাঢ় তোতা / ম্যাকাও নামে পরিচিতি পেয়েছে।
এ জাতীয় ম্যাকাও পাখি দৈর্ঘ্যে এবং ওজনে ৯০০-১৫০০ গ্রাম (১.৯-৩.৩ পাউন্ড) হতে পারে। এরফলে পাখিটি তাদের পরিবারের অন্যতম বৃহৎ প্রজাতির পাখি হিসেবে বিবেচিত। নীল রঙের ডানা ও লেজ, ঘন নীল চিবুক, নিচের দিকে সোনালী রঙ এবং মাথার দিকে সবুজাভ রঙে সজ্জ্বিত এ পাখিটির নজরকাড়া সৌন্দর্য্য সকলের দৃষ্টি আকর্ষণ করে। চঞ্চুগুলো কালো রঙের হয়। আবার চোখের নিচে মুখাকৃতি সাদা রঙের। মুখের নিচে ছোট কালো পালক রয়েছে। অবস্থানগত কারণে এদের গায়ের রঙের প্রভেদ লক্ষণীয় যা ত্রিনিদাদ ও ক্যারিবীয় উপকূলে দৃশ্যমান। নীল সোনালী ম্যাকাও শক্ত চঞ্চুর অধিকারী যা বাদামজাতীয় শষ্যের শক্ত খোলশ ভেঙ্গে ফেলতে সক্ষম ও খাদ্য হিসেবে গ্রহণ করে। এছাড়াও এটি গাছে চড়তে পারে ও বৃক্ষ শাখায় ঝুলে থাকতে পারে।
বুনো অবস্থায় এ ধরনের ম্যাকাও বেশ আক্রমণাত্মক ভঙ্গী প্রদর্শন করে। কিন্তু ছোট বাচ্চা ম্যাকাও বেশ ক্রীড়ামোদী।
সাধারণতঃ নীল ও হলুদ ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় আটাশ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯৭ দিন পর বাচ্চাগুলো বাসা ত্যাগ করে। পুরুষ বাচ্চাকে শুরু থেকেই রঙের মাধ্যমে নির্ধারণ করা যায়। উজ্জ্বল ও ঘন রঙের মাধ্যমেই পাখির লিঙ্গ নিরূপিত হয়।
ব্যুপ্রিনরফিন

ব্যুপ্রিনরফিন, ইংরেজি: , একটি অপিওয়েড শ্রেণীর একটি ঔষধ। এটি একটি আধা-সংশ্লেষিত (Semi-synthetic) অপিওয়েড জাতক। ব্যুপ্রিনরফিন একটি লিপিড আকর্ষী যৌগ। এটি থিবেইন এর জাতক এবং মরফিনের থেকে ২৫-৫০ গুন বেশি শক্তিশালী (potent)। 
ব্যুপ্রিনরফিন মিউ নামক অপিওয়েড গ্রাহক অণুর আংশিক অ্যাগোনিস্ট হিসেবে কাজ করে। স্বাভাবিক রোগীতে এটি মরফিনের মতোই কাজ করে। তবে মরফিন নেশাগ্রস্তদের মরফিন ছাড়াতে এই ঔষধ সাহায্য করে থাকে।ইউরোপিয়ান ইউনিয়ন ২০০৬ খ্রিষ্টাব্দের সেপ্টেম্বর মাসে অপিওয়েড নেশাগ্রস্তদের চিকিৎসায় ঔষধটিকে ব্যবহারের অনুমোদন দেয়। নেদারল্যান্ডস এ ওপিয়ম আইনে () লিস্ট ২ ঔষধ হিসেবে এটি চিহ্নিত। এই আইনের ফলে কেবল বিশেষ নিয়ম ও নির্দেশনা অনুসারে এ ঔষধটির ব্যবস্থাপত্র এবং বিক্রয় হতে পারে। আমেরিকাতে জাতিসংঘ এর "কনভেনশন অন সাইকোট্রপিক সাবস্টানসেস" অনুসারে এটি তৃতীয় তফসিল ঔষধ () হিসেবে চিহ্নিত।
মাহবুব উদ্দিন চৌধুরী

মাহবুব উদ্দিন চৌধুরী (১৯৩৫ - ২২ জানুয়ারি ২০১৩) বাংলাদেশের একজন রাজনীতিবিদ ও সমাজ কর্মী। তিনি ঐতিহাসিক আগরতলা ষড়যন্ত্র মামলার ৩০ নং আসামী ছিলেন।
মাহবুব উদ্দিন চৌধুরী ১৯৩৫ সালে হবিগঞ্জ জেলার মাধবপুর উপজেলায় জন্মগ্রহণ করেন। তার পিতার নাম: আজিজ উদ্দিন চৌধুরী। তার ছোট ভাই শহিদ উদ্দিন চৌধুরী হবিগঞ্জ পৌরসভার মেয়র ছিলেন।
তিনি পড়াশোনা করেছেন হবিগঞ্জ জেলার বাহুবল থানার দ্বীননাথ ইনস্টিটিউট ও করাচি ইসলামীয়া কলেজে। তিনি ১৯৫৩ সনে দ্বীননাথ ইনস্টিটিউট থেকে মেট্রিক পাশ করেন। চিকিৎসা বিজ্ঞানে পড়াশুনার উদ্দেশ্যে ম্যাট্রিক পাশ করার পর তিনি কুমিল্লা ন্যাশনাল মেডিকেল স্কুলে ভর্তি হন। প্রায় এক বছর মেডিকেল স্কুলে পড়ার পর ১৯৫৪ সনে জাতীয় নির্বাচনের সময় নির্বাচনী প্রচারণা চালানোর জন্য তিনি বাহুবলে চলে আসেন। এরপর তিনি আর মেডিকেল স্কুলে গমন করেননি। ১৯৫৮ সনে তিনি করাচি ইসলামীয়া কলেজে ভর্তি হন। সেখান থেকে ১৯৬১ সনে আইএ এবং ১৯৬৩ সনে গ্র্যাজুয়েশন ডিগ্রী লাভ করেন।
১৯৫৫ সনের শেষ দিকে তিনি পাকিস্তান সেনাবাহিনীতে যোগদান করেন এবং প্রশিক্ষণের জন্য করাচি চলে যান। কিন্তু এক বছর সেনাবাহিনীতে প্রশিক্ষণ গ্রহণ করার পর চাকরি ছেড়ে দেন।
ছাত্রজীবন থেকেই তিনি বামপন্থী রাজনীতির সাথে সংশ্লিষ্ট ছিলেন। করাচি ইসলামীয়া কলেজে অধ্যয়নকালে ঈস্ট পাকিস্তান এসোসিয়েশনের সেন্ট্রাল কমিটির মেস্বার ছিলেন। বাহুবল-আজমিরিগঞ্জ আসন থেকে তার চাচা রফিক উদ্দিন চৌধুরী ১৯৫৪ সনে যুক্ত-ফ্রন্টের প্রার্থী হিসাবে প্রতিদ্বন্দ্বিতা করে জয়লাভ করেন। এই নির্বাচনের প্রচার কাজে তিনি কারাভোগ করে ১৯৬৯ সনে মুক্তিলাভ করেন। কারাগার থেকে মুক্তিলাভ করার পর সরাসরি রাজনীতি করার উদ্দেশ্যে তিনি দীর্ঘদিন ন্যাপ(মোজাফুফর) এর কেন্দ্রীয় কমিটির সদস্য ছিলেন। ১৯৯৩ সনে গণফোরামের জন্মের সময় তিনি গণফোরামে যোগদান করেন এবং পরবর্তিতে কেন্দ্রীয় কমিটির সদস্য নির্বাচিত হন।
১৯৭০, ১৯৭৩ ও ১৯৭৯ সনে সাধারণ নির্বাচনে ন্যাপের প্রার্থী এবং ১৯৯৬ সনে গণফোরামের প্রার্থী হিসেবে মাধবপুর আসন থেকে প্রতিদ্বন্দ্বিতা করেন। ২০১১ সনের ২৯ অক্টোবর মাসে ঢাকায় অনুষ্ঠিত প্রগতিশীল ও গণতান্ত্রিক কর্মীদের জাতীয় কনভেশনের মধ্য দিয়ে গণমানুষের সংগঠন গণঐক্যের জন্ম হয়। ঐ কনভেশনে মাহবুব উদ্দিন চৌধুরী গণঐক্যের সদস্য-সচিব নির্বাচিত হন। এর পূর্বে জাতীয় কনভেশন প্রস্তুতির জন্য গঠিত কমিটিতেও তিনি সদস্য সচিবের দায়িত্ব পালন করেন। কনভেশনের প্রস্তুতির জন্য দেশের বিভিন্ন স্থানে প্রায় এক বছর বিভিন্ন সভা সমাবেশে অংশগ্রহণ করেন। গণঐক্য প্রতিষ্ঠার পরও তিনি বিভিন্ন জেলায় সাংগঠনিক সফর অব্যাহত রাখেন।
মুক্তিযুদ্ধঃ
১৯৭১ সনে মাধবপুরে মুক্তিযুদ্ধ সংগঠিত করার ক্ষেত্রে বিশেষ ভূমিকা পালন করেন এবং ৩নং সেক্টরে কর্মীদের রাজনৈতিকভাবে উদ্বৃদ্ধ করার কাজে নিয়োজিত ছিলেন। তিনি ছিলেন মুজিবনগর সরকার কর্তৃক নিয়োজিত পলিটিক্যাল মবিলাইজার।
মাহবুব উদ্দিন শেষ বয়সে ঢাকায় বসবাস করতেন। তিনি ২০১৩ সালের ২২ জানুয়ারি শ্যামলী এলাকায় রাস্তা পার হওয়ার সময় একটি বাস তাকে পেছন থেকে ধাক্কা দিলে তিনি মাথায় প্রচন্ড আঘাত পেয়ে রাস্তায় পড়ে অচেতন হয়ে যান; তখন পথচারিরা তাকে উদ্ধার করে হাসপাতালে নেয়ার আগেই তিনি মৃত্যুবরণ করেন। তার মৃত্যুতে বাংলাদেশ জাতীয় সংসদের স্পিকার এবং ডেপুটি স্পিকার শোক প্রকাশ করেছেন।
ফিটস রয়

ফিট্‌স রয় পাতাগোনিয়ার দক্ষিণাঞ্চলে আর্জেন্টিনা এবং চিলির সীমান্তে অবস্থিত একটি পর্বত। এল চ্যাল্টেন গ্রামের পাশেই এর অবস্থান। ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন সর্বপ্রথম ফিট্‌স রয়-এর চূড়ায় আরোহণ করেন। এটি বিশ্বের অন্যতম ঝুকিপূর্ণ পর্বত।
১৮৭৭ সালের ২ মার্চ ফ্র্যান্সিসকো মরিনো প্রথম ফিটস রয়ের সন্ধান পান। তিনি ক্যাপ্টেন রবার্ট ফিটস রয়-এর সম্মানে এই পর্বতটির নাম প্রদান করেন।
আর্জেন্টিনা এবং চিলির সরকার এই ব্যাপারে সর্বসম্মত হয়েছে যে তাদের সীমান্ত ফিটস রয়ের চূড়ায় যাতে না পড়ে সেজন্যে পর্বতের পূর্বদিক দিয়ে চিহ্নিত হবে। তবে পর্বতের দক্ষিণ দিক দিয়েও সীমান্ত অতিক্রম করেছে। আর্জেন্টিনার সান্তা ক্রুজ প্রদেশের একটি প্রতীক হল এই ফিটস রয়।